MEGÁLLAPODÁS

(idősek otthona)

A Magyarországi Református Egyház missziójának egyik alapvető lényegi eleme a szenvedő embertárs segítése, melynek eszköze a szeretetszolgálat. Ennek jegyében fő feladatunknak tartjuk a rászoruló ember humanitárius segítését, ellátását. Az alábbi megállapodás ebben a szellemben kerül megkötésre.

### I./ A megállapodást kötő felek

Jelen megállapodás létrejött

**egyrészről**

1. **/ az ellátást nyújtó (továbbiakban: ellátást nyújtó)**

* Az intézmény megnevezése**: Bástya Idősek Otthona**
* Az intézmény székhelye/telephelyei: 4450, Tiszalök Hősök tere 7

(Képviseli: Kiss-Csáki Beatrix, intézményvezető)

* Az intézményt fenntartó megnevezése: Tiszalöki Református Egyházközség
* Az intézményt fenntartó címe: 4450, Tiszalök Hősök tere 7/a

(Képviseli: Lőrinczyné Harászi Andrea)

**másrészről:**

1. **/ az ellátást igénybevevő**

* neve:
* születési neve:
* anyja születési neve:
* születési helye:
* születés időpontja:

1. **/ az ellátást igénybe vevő törvényes képviselője**

* neve:
* értesítési címe:

1. **/ tartásra kötelezett /vagy azt vállaló személy**

* neve:
* értesítés címe:

között, a mai napon, az alábbi feltételek szerint:

### II./ A megállapodás tárgya

**1.)** A szociális ellátást nyújtó intézmény fenntartója **……………………………...** sz. alatt, (*amennyiben releváns:*) és  **……………………………………………** sz. alatt személyes gondoskodás keretébe tartozó, szakosított ellátást - ápolást, gondozást - nyújtó intézményt működtet.

**2.)** A szociális intézmény a vonatkozó jogszabályokban, és jelen megállapodásban szabályozott módon, (a megállapodás IV-es pontjában tételesen felsorolt) **teljes körű** **ellátást** nyújt, **az ellátást igénybevevő mindenkori egészségi állapotának megfelelő II.1. pontban megjelölt intézményegység*(ek)*ben.**

3.) Az ellátást nyújtó intézmény az ellátást igénybe vevőt a mindenkori egészségi állapotának megfelelő, normál elhelyezési körülményeket biztosító, funkciójának megfelelően *az ellátást igénybe vevő által részben/egészben bebútorozottan, vagy alapbútorzattal ellátott* a II.1. pontban megjelölt ingatlanban helyezi el. Az ellátást igénybe vevő tudomásul veszi, hogy lakrészébe az ellátást nyújtó intézmény **jogosult** **másik személyt** is elhelyezni.

**4.)** Az ellátást nyújtó intézmény a szociális ellátást határozott/határozatlan *(megfelelő rész aláhúzandó)* időtartamra szólóan biztosítja.

Az ellátás igénybevételének kezdő időpontja: ........... év .................................. hó .......... nap

Amennyiben az ellátás határozott időtartamú, az igénybevétel befejező időpontja:

........... év .................................. hó .......... nap

**III. A felek tájékoztatási kötelezettsége**

1.) Az intézménybe való felvételkor – az intézményi életre való megfelelő felkészítés érdekében – **az intézmény tájékoztatta** az **ellátást igénybevevőt/törvényes képviselőjét** és megnevezett hozzátartozóját

* az intézményben **biztosított ellátás, szolgáltatások** tartamáról és feltételeiről;
* az intézmény által vezetett, **az ellátást igénybevevőt érintő** **nyilvántartásokról;**
* az ellátást igénybevevő és hozzátartozó közötti **kapcsolattartás,** különösen a látogatás, a távozás rendjéről;
* az **érdekképviseleti fórum**, működéséről, a panaszjoguk gyakorlásának módjáról, az ellátottjogi képviselőről, elérhetőségéről; (Az Érdekvédelmi Fórum Szervezeti és Működési Szabályzatának 1 példánya az ellátást igénybe vevő számára **átadásra** került, melynek tényét jelen megállapodás **aláírásával** igazolja);
* az intézményi **Házirendről**, (mely tartalmazza az intézmény belső rendjét és az együttélés szabályait) és melynek egy példánya az ellátást igénybe vevő számára **átadásra** került, ezen tényt jelen megállapodás **aláírásával** igazolja;
* az intézménybe való felvételhez, az intézményi jogviszony létesítéséhez szükséges **okiratokról, személyes használati tárgyakról**, hozzátartozói **nyilatkozatokról**;
* az intézményi jogviszony megszűnésének eseteiről;
* a fizetendő térítési díjról és a teljesítés feltételeiről, valamint a mulasztás következményeiről;
* a gyógyszerköltség viseléséről, az alapgyógyszer készletről;
* az Szt. 94/E. § (3) bekezdés szerinti gazdálkodási adatokról,
* más, jogszabályban meghatározott **feltételekről,** így különösen az intézményi ellátás során készített ellátáshoz kapcsolódó szakmai dokumentációk (pl. gondozási terv) vezetésének kérdéseiről.

Az ellátást igénybevevő/törvényes képviselője a fentiek szerinti tájékoztatás **megtörténtének** tényét jelen megállapodás **aláírásával** igazolja.

**2.) Az ellátást igénybevevő/törvényes képviselője,** ill. a tartásra kötelezett vagy azt vállaló személyés megnevezett hozzátartozója jelen megállapodás aláírásával nyilatkozik**:**

* a tájékoztatásban foglaltak tudomásulvételéről, és **tiszteletben tartásáról**;
* azon**, intézmény által kért adatokról,** melyek az ellátásra irányadó mindenkor hatályos jogszabályok alapján vezetett nyilvántartásokhoz, a személyi térítési díj megállapításához, továbbá a jogosultság feltételeinek megállapításához szükségesek;
* arról, hogy I. pontban rögzített adatokban bekövetkezett **változásokról** 15 napon belül írásban értesíti az ellátást nyújtó intézményt, továbbá arról, hogy az adatváltozás bejelentésének elmulasztásából adódó következményeket vállalja;
* arról, hogynem szenved **közösségre veszélyes** fertőző vagy pszichiátria betegségben, és alkalmazkodik a közösségi életvitelhez;
* **minden olyan dologról,** ami az intézményi jogviszony létesítését, fenntartását illetve megszüntetését befolyásolhatja, vagy azt más okból fontosnak tartja.

Nem kell a térítési díj megállapításához szükséges adatokat közölni akkor, ha az elhelyezést igénylő vagy más személy az elhelyezés igénybevételével egyidejűleg nyilatkozik arról, hogy kötelezettséget vállal az intézményi térítési díj teljes összegének megfizetésére.

3.) Az ellátást igénybevevő az **eltemettetéséről,** annak módjáról, a temetési költségek viselőjéről a következőket **nyilatkozza:……………………………………………………………………………………….**

4.) Az ellátást igénybe vevő kijelenti, hogy írásos végintézkedése: …………*(van/nincs)*

5.) A bentlakásos szociális **intézmény vezetője** **köteles értesíteni**, illetve tájékoztatni az ellátást igénybevevőt, illetve az általa megjelölt hozzátartozóját

a) az ellátást igénybevevő állapotáról, annak lényeges változásáról;

b) az egészségügyi intézménybe való beutalásáról;

c) az ellátás biztosításában felmerült akadályoztatásról, az ellátás ideiglenes szüneteltetéséről;

d) az áthelyezés kezdeményezéséről, illetőleg kérelmezéséről;

e) a díjfizetési hátralék következményeiről, valamint a behajtás érdekében kezdeményezett intézkedéséről.

**IV. Az intézmény által nyújtott szolgáltatások**

* Biztosítja a lakhatást, az általa használt lakrészben az életvitelszerű tartózkodást, a folyamatos fűtést, világítást, melegvíz ellátást.
* Napi legalább ötszöri étkeztetést – melyből egy alkalommal főtt ételt – biztosít.
* Biztosítja a rendszeres folyadékbevitelt.
* Az ellátást igénybe vevők az intézményben a saját ruhájukat viselik; az intézmény biztosítja – szükség szerint a ruházattal–, illetve textíliával való ellátást és a textíliák, ruházat mosását, javítását, a Házirendben meghatározott módon.
* Gondoskodik azellátást igénybe vevő mentális gondozásáról, egészségügyi ellátásáról, gyógyszereinek beszerzéséről; a „testtávoli” gyógyászati eszközök biztosításáról.
* Egyeztetett módon – az igénybe vevő állapotát figyelembe véve – gondoskodik a szabadidő kulturált eltöltéséről.
* A bentlakásos intézmény gondoskodik az ellátást igénybe vevők értékeinek és vagyontárgyainak megőrzéséről melynek módját, az abból kizárt tárgyak körét a **Házirend szabályozza.**.
* Amennyiben az intézmény alapfeladatot meghaladóan is szervez programokat, szolgáltatásokat (pl. pedikűr, fodrászat, kozmetika, masszőr), azokért – esetenként – a szolgáltatás, ill. program önköltségét meg nem haladó mértékű térítési díjat kérhet.
* Az intézmény vezetője köteles gondoskodni: az ellátást igénybe vevő és hozzátartozói közötti személyes kapcsolattartás kulturált és zavartalan körülményeiről, az intézményben megfelelő helyiség biztosításával; illetve az intézményi dolgozók foglalkozásbeli titoktartási kötelezettségének érvényesítéséről és az ellátást igénybevevő **személyiségi jogainak** tiszteletben tartásáról.

A teljes körű ellátás részletes tartalmi kifejtését az intézmény Házirendje és Szakmai Programja részletesen tartalmazza.

**V. Az ellátásért fizetendő személyi térítési díj**

1.) Az **ellátást igénybe vevő** (rendszeres havi jövedelméből, valamint esetleges jelentős pénz- és ingatlanvagyonából), a **tartásra kötelezett és képes**, **illetve az** **azt vállaló személy, ebben a sorrendben**, **a személyes gondoskodást nyújtó ellátásokért térítési díjat köteles fizetni.**

**A térítési díjat** az ellátott, a törvényes képviselője vagy a térítési díjat megfizető személy **az igénybevétel napjától havonta utólag fizeti meg, illetve utalja át az intézmény számára a tárgyhónapot követő hónap 10. munkanapjáig** banki átutalással vagy az intézmény pénztárába történő befizetés útján.

A térítési díj fizetésére kötelezett a mindenkori térítési díjról külön értesítést kap.

A személyi térítési díj nem haladhatja meg az intézményi térítési díj összegét, illetve – amennyiben a térítési díj fizetésre kötelezett önkéntes fizetési nyilatkozatot nem tesz – az ellátásban részesülő havi jövedelmének 80%-át.

Amennyiben az ellátást igénybevevő havi jövedelmének 80 %-a nem éri el az intézményi térítési díj összegét, és az ellátott jelentős pénzvagyonnal rendelkezik, a személyi térítési díj az intézményi térítési díjjal megegyező összeg azzal, hogy a jövedelemhányad és az intézményi térítési díj közötti különbözetet a jelentős pénzvagyonból kell fedezni.

Amennyiben az ellátást igénybevevő havi jövedelmének 80 %-a nem éri el az intézményi térítési díj összegét, és az ellátott nem rendelkezik jelentős pénzvagyonnal, a személyi térítési díj a jelentős ingatlanvagyon kilencvenhatod részének és a jövedelemhányadnak az összege, de legfeljebb az intézményi térítési díjjal megegyező összeg. Ebben az esetben az ellátott ingatlanvagyonára jelzálogjog jegyezhető be. A jelzálogjog bejegyzéséről az illetékes Kormányhivatal a fenntartó kérelme alapján határozatot hoz és a határozat egy példányát az ingatlanügyi hatósághoz bejegyzés céljára megküldi.

Az ellátott által fizetendő térítési díjat úgy kell megállapítani, hogy részére költőpénz visszamaradjon, melynek havi összege nem kevesebb a jogszabályok által meghatározott minimum összegnél (a tárgyév január 1-jén érvényes öregségi nyugdíj legkisebb összegének 20%-ánál, ha a térítési díj úgy van megállapítva, hogy az vagyont is terhel, 30%-ánál).

Amennyiben az ellátást igénybe vevő rendszeres havi jövedelmében, valamint esetleges jelentős pénz- és ingatlanvagyonának mértékében változás történik, az ellátott/törvényes képviselője köteles ezen változás tényét írásban bejelenteni az intézménynek a változást követő 8 napon belül.

Amennyiben az ellátást igénybe vevő rendszeres havi jövedelmében, valamint esetleges jelentős pénz- és ingatlanvagyonának mértékében változás történik, az ellátott/törvényes képviselője köteles ezen változás tényét írásban bejelenteni az intézménynek a változást követő 8 napon belül.

2.) A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha a kötelezett jövedelme

*a)* olyan mértékben csökken, hogy az a jelen megállapodásban meghatározott térítési díj fizetési kötelezettségének nem tud eleget tenni;

*b)* az öregségi nyugdíj mindenkori legkisebb összegének 25%-át meghaladó mértékben növekedett.

A térítési díj felülvizsgálata során megállapított új személyi térítési díj megfizetésének időpontjáról a fenntartó rendelkezik, azzal a feltétellel, hogy az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően – jövedelem és vagyon hiányában – térítésmentesen vette igénybe az ellátást, és részére visszamenőlegesen rendszeres pénzellátás került megállapításra. Ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő napja.

**3.) Távollét esetén fizetendő térítési díjak**

3.1./ A távolléti napok naptári éves szinten összesíthetők.

3.2./ Az ellátást igénybevevő a **két hónapot meg nem haladó** távolléte idejére, a távollét minden napjára a napi személyi térítési díj 20%-át fizeti.

3.3./ Az ellátást igénybevevő **két hónapot meghaladó** távolléte idejére

*a)* egészségügyi intézményben történő kezelésének tartalmára a megállapított személyi térítési díj 40%-át fizeti

*b)* az *a)* pont alá nem tartozó esetben a személyi térítési díj 60%-át fizeti.

4.) Abban a nem kívánt esetben, ha az ellátást igénybe vevő a személyi térítési díj fizetési kötelezettségének nem tesz eleget, az intézményvezető 15 napos határidő megjelölésével írásban felhívja a személyi térítési díj fizetésére kötelezett személyt az elmaradt térítési díj megfizetésére. Ha a határidő eredménytelenül telt el, az intézményvezető a díjhátralékot nyilvántartásba veszi és erről negyedévenként írásban tájékoztatja a fenntartót. A fenntartó az intézményvezető tájékoztatása alapján, intézkedik a térítési díj hátralék behajtásáról.

5.) Ha az ellátottnak, a törvényes képviselőjének vagy a térítési díjat megfizető személynek a személyi térítési díj összegével kapcsolatban kérése, kérdése van, elsősorban a fenntartóhoz fordulhat.

Ha az ellátott, törvényes képviselője vagy a térítési díjat megfizető személy a fenntartó által megállapított összegét vitatja, a bíróságtól kérheti a térítési díj megállapítását. A bíróság jogerős határozatáig a korábban megállapított térítési díjat kell megfizetni.

**VI. Érdekképviselet**

Az ellátást igénybevevő/törvényes képviselője panasszal élhet az intézmény vezetőjénél, az ellátottjogi képviselőnél, vagy az érdekképviseleti fórumnál:

* az intézményi jogviszony megsértése, különösen személyiségi jogainak, kapcsolattartásának sérelme,
* az intézmény dolgozóinak szakmai, titoktartási és vagyonvédelmi kötelezettségei megszegése esetén, vagy
* az ellátás körülményeit érintő kifogások orvoslása érdekében.

Az intézményvezető tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézményvezető határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül a fenntartóhoz fordulhat jogorvoslattal.

Az ellátást igénybe vevő jogai gyakorlásában ellátottjogi képviselő segítségét jogosult igénybe venni.

Az ellátottjogi képviselő a személyes gondoskodást nyújtó ellátást igénybevevő részére nyújt segítséget jogai gyakorlásában, így különösen tájékoztatást, segítséget nyújt az alapjogok tekintetében, az ellátással kapcsolatos kérdésekben, problémák megoldásában, segítséget nyújt a kérelmek, beadványok és az elé terjesztett panasz megfogalmazásában és kivizsgálásában, továbbá szükség esetén további intézkedést kezdeményezhet.

Az intézményvezető köteles lehetővé tenni, hogy az intézménnyel ellátotti jogviszonyban álló személyek, hozzátartozóik, illetve gondnokaik az ellátottjogi képviselőhöz fordulhassanak, továbbá köteles lehetővé tenni, hogy a szolgálatot érintő ügyekben az ellátottjogi képviselő eljárhasson.

Az ellátottjogi képviselő neve, elérhetősége (telefon és e-mail), fogadóórájának időpontja az intézmény hirdetőtábláján jól látható helyen kifüggesztve megtalálható.

Az intézménnyel intézményi jogviszonyban állók jogainak, érdekeinek érvényesülése érdekében az intézményben **érdekképviseleti fórum** működik.

Az **ellátást igénybe vevő és hozzátartozója**, valamint az ellátást igénybe vevő jogait és érdekeit képviselő társadalmi szervezet a **Házirendben foglaltak szerint panasszal élhet** az intézmény vezetőjénél vagy az érdekképviseleti fórumnál

* az intézményi jogviszony megsértése, különösen személyiségi jogainak, kapcsolattartásának sérelme,
* az intézmény dolgozóinak szakmai, titoktartási és vagyonvédelmi kötelezettségei megszegése esetén, vagy
* az ellátás körülményeit érintő kifogások orvoslása érdekében.

Az érdekképviseleti fórum

* **intézkedéseket kezdeményezhet** a fenntartónál, az intézmény ellenőrzését ellátó hatóságnál, illetőleg más, hatáskörrel rendelkező szervnél,
* **előzetesen véleményezi** az intézmény vezetője által készített, az ellátottakkal, valamint az intézmény belső életével kapcsolatos dokumentumok közül a szakmai programot, az éves munkatervet, a Házirendet, az ellátottak részére készült tájékoztatókat,
* **megtárgyalja** az intézményben élők panaszait - ide nem értve a jogviszony keletkezésével, megszüntetésével és az áthelyezéssel kapcsolatos panaszokat -, és intézkedést kezdeményez az intézményvezető felé,
* **tájékoztatást** kérhet az intézményvezetőtől az ellátottakat érintő kérdésekben, az ellátás szervezésével kapcsolatos feladatokban,
* **intézkedés megtételét** **kezdeményezheti** a fenntartó felé, valamint más illetékes hatóságok, szervek felé, amennyiben az intézmény működésével kapcsolatos jogszabálysértésre utaló jeleket észlel.

**VII. Az intézményi jogviszony megszűnése**

Az intézményi jogviszony megszűnik:

* az intézmény jogutód nélküli megszűnésével
* a határozott idejű intézeti elhelyezés esetén a megjelölt időtartam lejártával, kivéve, ha az Szt. rendelkezései alapján az elhelyezés időtartama meghosszabbítható;
* az ellátást igénybevevőnek, illetve törvényes képviselőjének a jogviszony megszüntetésére vonatkozó bejelentését követő felmondási idő elteltével;
* az ellátást igénybevevő halálával
* a megállapodás felmondásával

Az intézményt fenntartó megszüntetheti az intézményi jogviszonyt akkor:

* ha az ellátott másik intézménybe történő elhelyezése indokolt vagy további intézményi elhelyezése nem indokolt,
* ha az ellátást igénybevevő a Házirendet súlyosan megsérti, az intézményi jogviszony megszüntetésére (**30 napos)** felmondási idő figyelembe vételével kerül sor.
* ha az ellátott, a törvényes képviselője vagy a térítési díjat megfizető személy térítési díjfizetési kötelezettségének nem tesz eleget, azaz ha:
* hat hónapon át folyamatosan térítésidíj tartozása áll fenn, és az a hatodik hónap utolsó napján a kéthavi személyi térítési díj összegét meghaladja, és
* vagyoni, jövedelmi viszonyai lehetővé teszik a térítési díj megfizetését.

Ha az ellátott, a törvényes képviselője vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni.

Ha az ellátott, a törvényes képviselője vagy a térítési díjat megfizető személy nem kéri a jövedelemvizsgálat lefolytatását, úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését.

* ha az ellátott jogosultsága megszűnik.

A Házirend súlyos megsértése esetének kivételével a felmondás időtartama **90 nap**.

**Az ellátást igénybe vevőt** is megilleti a felmondás joga. A felmondás időtartamát – figyelemmel a fenntartói érdekekre – a felek **90 napban** határozzák meg.

Az intézményi jogviszony megszűnése esetén az intézmény vezetője **értesíti** az ellátást igénybevevőt, illetve törvényes képviselőjét

* a személyes használati tárgyak és a megőrzésre átvett értékek, vagyontárgyak elvitelének határidejéről, rendjéről és feltételeiről
* az esedékes, illetve hátralékos térítési díj befizetési kötelezettségéről;
* az intézménnyel, illetve az ellátást igénybevevővel szembeni követelésről, kárigényről, azok esetleges előterjesztési és rendezési módjáról.

Az intézményi jogviszony megszűnésekkor **a felek** egymással **elszámolnak**, mely ügylet kiterjed:

* a fizetendő személyi térítési díjakra, ezek esetleges hátralékaira;
* az intézmény tárgyi eszközeiben – szándékosan – okozott károkra, vagy elszámolási kötelezettséggel átvett eszközök hiányaira;
* a **visszafizetendő egyszeri hozzájárulásokra**, és
* minden olyan dologra melyek – az intézmény **humán jellegével összeegyeztethetően** – az intézményi jogviszony megszüntetéséhez okszerűen kapcsolódik.
* **Ha a megállapodás felmondásának jogszerűségét az ellátást igénybevevő, a törvényes képviselője, a térítési díjat megfizető személy, illetőleg a fenntartó vitatja, kérheti a bíróságtól a megállapodás jogellenes felmondásának megállapítását. Az ellátást változatlan feltételek mellett mindaddig biztosítani kell, amíg a bíróság jogerős határozatot nem hoz.**

Nem lehet bevonni az elszámolásba a lakrész újrafestéséhez, az intézményi jogviszony megszűnéséhez kapcsolódó jogi és adminisztratív költségeket.

**Befejező rendelkezések**

A megállapodás módosítására csak mindkét fél (Fenntartó, illetve intézményvezető, és az **ellátást igénybe vevő**) közös megegyezése alapján kerülhet sor.

A jelen megállapodás érdemi rendelkezését érintő jogszabály vagy egyéb körülmény módosulása esetén a felek a megállapodást együttesen módosítják.

A **szociális intézmény** – tekintettel arra, hogy terhére a megállapodás (szerződés) hosszú, és emberileg belátható időre szóló kötelezettséget tartalmaz – kijelenti, hogy előre nem látható rendkívüli helyzetekben is **minden elvárhatót** megtesz, hogy az e megállapodás (szerződés) következő **kötelezettségeit** a lehető **legjobban teljesítse**.

A megállapodást aláíró felek kijelentik, hogy vitás kérdéseiket **elsődlegesen békés úton, egyeztetéssel** kívánják rendezni.

Jelen megállapodásban nem szabályozott kérdésekben a szociális ellátásokra vonatkozó mindenkori jogszabályok, továbbá a Polgári Törvénykönyv rendelkezései az irányadóak.

**Nyilatkozat adatkezeléshez**

Az ellátást igénybevevő/törvényes képviselője/megnevezett hozzátartozó/tartásra kötelezett személyek kijelentik, hogy az önrendelkezési jogról és az információszabadságról szóló 2011. évi CXII. törvény által biztosított adatkezeléshez történő hozzájárulási jogukról, valamint a szolgáltatás igénybevételével járó adat-nyilvántartási kötelezettségről tájékoztatásban részesültek. Aláírásukkal önkéntesen hozzájárulnak, hogy az I.a. pontban hivatkozott intézmény a személyes adataikról a nyilvántartást vezesse, valamint a KENYSZI rendszerben rögzítse azokat, hivatalos megkeresés esetén azokról adatot szolgáltasson, az együttműködés során tudomására jutott különleges adataikat a mindenkori hatályos jogszabályokban előírtak szerint kezelje.

Aláírásommal hozzájárulok, hogy az intézményben, valamint az intézmény által külső helyszínen szervezett programokon *rólam, mint ellátottról* / *az ellátást igénybe vevő személyről* fénykép és videó felvétel készüljön.

IGEN / NEM

Alulírott, igénybe vevő /törvényes képviselője/megnevezett hozzátartozó a jelen megállapodást elolvasás és közös értelmezés után, mint akaratommal mindenben megegyezőt, jóváhagyólag önként írom alá. A mai napon a megállapodás és az intézmény Házirendjének egy példányát átvettem, és a benne foglaltakat tudomásul vettem.

Kelt, ……………., ……………….

………………………..…….. …….….…………………….. ……….….……..……………..

ellátást igénybevevő vagy tartásra kötelezett/ek **ellátást nyújtó**

törvényes képviselője (vagy azt vállaló személy/ek) **intézmény**